text:
1510/2011. (XII. 29.) Korm. határozata „A budapesti Istvánmező rehabilitációs programja, kiemelten a Budapesti Olimpiai Központ integrált rekonstrukciója 2011–2020” program építtetőjének személyéről, a XVII. Nemzeti Fejlesztési Minisztérium és a XX. Nemzeti Erőforrás Minisztérium fejezetek közötti, a Puskás Ferenc Stadion integrált rekonstrukciója fejezeti kezelésű előirányzat átcsoportosításáról.
A Kormány 1. egyetért azzal, hogy „A budapesti Istvánmező rehabilitációs programja, kiemelten a Budapesti Olimpiai Központ
integrált rekonstrukciója” beruházás építtetője a Nemzeti Sportközpontok legyen;
2. az államháztartásról szóló 1992. évi XXXVIII. törvény 27. § (1) bekezdésében biztosított jogkörében a Magyar
Köztársaság 2011. évi költségvetéséről szóló 2010. évi CLXIX. törvény (a továbbiakban: Kvt.) 1. melléklet XVII. Nemzeti
Fejlesztési Minisztérium fejezet, 16. Fejezeti kezelésű előirányzatok cím, 2. Ágazati célelőirányzatok alcím, 46. Puskás
Ferenc Stadion integrált rekonstrukciója jogcímcsoport terhére, a Kvt. 1. melléklet XX. Nemzeti Erőforrás Minisztérium
fejezet, 13. Sportintézmények cím, 2. Nemzeti Sportközpontok alcím javára 500,0 millió forint 1. melléklet szerinti
átcsoportosítását rendeli el; Felelős: nemzeti fejlesztési miniszter nemzeti erőforrás miniszter
nemzetgazdasági miniszter Határidő: azonnal 3. a 2011. évi költségvetési egyensúlyt megtartó intézkedésekről szóló 1316/2011. (IX. 19.) Korm. határozat
3–4. pontjában foglalt tilalmak alól mentesíti a 2. pontban meghatározottak szerint a Nemzeti Sportközpontok javára
átcsoportosított előirányzatot. Orbán Viktor s. k.,
miniszterelnök